**Указания за разработване на проект за участие в**

**Национално състезание по транспорт и енергетика**

**в УНСС**

Проектът за участие в състезанието се оформя в следните структурни единици:

- титулна страница;

- съдържание;

- увод (въведение);

- основна част;

- заключение;

- списък на използваната литература;

- приложения.

Титулната страница съдържа наименование на училището, населено място, тема на проекта, трите имена на ученика.

Уводът (въведението) съдържа кратко описание на основните цели и очакваните резултати.

Основна част - Формулира се целта на проекта и дейностите/задачите, които трябва да бъдат изпълнени/решени, за да се постигне тази цел. Съдържа описание и анализ на известните решения, като се цитират съответните литературни източници. Съдържа приносите на автора на проекта, които трябва да бъдат така формулирани, че да се вижда кои от поставените задачи са успешно решени.

Заключението съдържа изводи и предложения за доразвиване на проекта и възможностите за неговото приложение.

Списъкът с използваната литература включва цитираната и използвана в съдържанието на проекта литература. Започва на отделна страница от основния текст. При имената на авторите първо се изписва фамилията. Всички описания в списъка с използваните източници трябва да са подредени по азбучен ред, според фамилията на първия автор на всяка публикация.

Приложенията съдържат документация, която не е намерила място в текста, поради ограниченията в обема й или за по-добра прегледност на подредбата. В текста трябва да има препратки към всички приложения.

При форматирането на текста се спазват следните параметри:

✓ Обем на конкурсния проект – минимум 8 страници (14 000 знака), максимум 15 страници (27 000 знака)

✓ Формат: А4; Брой редове в стр.: 30; Брой на знаците: 60 знака в ред

✓ Общ брой на знаците в 1 стр.: 1800 знака

✓ Шрифт: Times New Roman, 12